ክልቲኦም ክታበታት፡ ኣካል ናይቲ ቫይረስ ‘ጀነቲክ ኮድ’ ብምውጋእ፡ ሰብነት ናይ ምክልኻል ዓቕሚ ከመንጩ ኣብ ምግባር ዝተመስረተ ኣካይዳ እዮም ዝኽተሉ። ናይ ምክልኻል ዓቕሞም ብዝምልከት ዘሎ ኣፈናዊ መረዳእታ ድማ ተመሳሳሊ እዩ፤ ፒፊዘር 90 ምኢታዊት እንትኾን ሞደርና ድማ 95 ምኢታዊት እዩ። ኮይኑ ግና ክልቲኦም ኣብ ከይዲ ፈተነ ስለዘለዉ፡ እቲ ናይ መወዳእታ ቁጽሪ ክፈላለ ይኽእል እዩ። ክታበት ፒፊዘር ኣዐርዩ ዝሑል ኣብ ዝኾነ ኣስታት 75 ዲግሪ ሰንትግሬድ ትሕቲ ባዶ ክቕመጥ ኣለዎ፤ ኮይኑ ግና ንሓሙሽተ መዓልቲታት ኣብ መዝሓሊ (ፍሪጅ) ክጸንሕ ይኽእል እዩ። ኣብ ሩስያ ዝማዕበለ ስፑትኒክ ቪ ዝተባህለ ክታበት እውን ኣስታት 92 ምኢታዊት ውጽኢታዊ ከምዝኾነ ዝገልጽ ሓበሬታ ኣሎ። ከመይ እዩ ዝሰርሕ?
